作者：无名氏
词牌/韵律：古阳关・阳关引

paragraphs: 渭城朝雨，一霎浥轻尘。
更洒遍、客舍青青。
弄柔凝、千缕柳色新。
更洒遍，客舍青青，千缕柳色新。
休烦恼。
劝君更尽一杯酒，人生会少。
自古富贵功名有定分。
莫遣容仪瘦损。
休烦恼，劝君更尽一杯酒，只恐怕、西出阳关，旧游如梦，眼前无故人。
祗恐怕、西出阳关，眼前无故人。